**Datum: 23.05.2025. SAOPŠTENJE ZA MEDIJE**

**Da li ste spremni za „Run&More Weekend“?**

*m:tel ponosni prijatelj banjalučkog polumaratona i „Run&More Weekend“ festivala*

Ovog vikenda, 24. i 25. maja, Banjaluka će biti u znaku šarenila, boja, dobre zabave, sportskog duha i humanosti. „Run&More Weekend“ i ove godine okupiće elitne trkače, rekreativce i prijatelje sporta sa svih meridijana. Na najbržoj stazi u BiH, u proljećnoj atmosferi grada, učesnici će trčati različite trke, uključujući RMC Banjaluka Polumaraton, RMC 10K, 5K Team Run i Color Fun Run.

Trke su prilagođene svim nivoima, od elitnih trkača do rekreativaca i porodica. Osim sportskih izazova, festival uključuje i Bambini Maraton za djecu, kao i School Run za školski uzrast, ali i Color Fun Run koji će svaku bijelu majicu pretvoriti u šareno platno. Ove godine, događaj ima i filantropski karakter, jer se prijavom za trke prikupljaju i sredstva za liječenje mladog Sergeja Stupara.

m:tel je i ove godine ponosni prijatelj banjalučkog Polumaratona i manifestacije „Run & More Weekend“, dok svojim korisnicima osigurava povezivanje i uživanje u svakom trenutku, bilo da se nalaze na stazi ili u publici.

Uz nagrade, poklone i zabavu, „Run&More Weekend“ i ove godine pružiće vam nezaboravno iskustvo i provod u Banjaluci.

Za sve one koji na „Run&More Weekend“ dolaze iz inostranstva, preporučujemo kupovinu [turist eSIM paketa online](https://mtelblog.ba/kupi-turist-esim-i-budi-uvijek-online-tokom-boravka-u-bih/).

Ključne riječi: mtel, Run & More, banjalučki polumaraton

Izvor fotografija: m:tel PR